
           REPUBLIKA HRVATSKA
VUKOVARSKO-SRIJEMSKA ŽUPANIJA
        OPĆINA CERNA
              OPĆINSKI NAČELNIK

KLASA: 370-03/19-01/1
URBROJ: 2212/04-01-19/1
U Cerni, 21. veljače 2019. 


Na temelju članka 44. Statuta Općine Cerna („Službeni vjesnik“ Vukovarsko-srijemske županije, br. 13/03, 2/13, 24/14 i 8/18), načelnik Općine Cerna raspisuje


JAVNI POZIV
za iskazivanje interesa za rješavanje stambenog pitanja mladih obitelji na području Općine Cerna

I
Ovim Javnim pozivom za iskazivanje interesa za rješavanje stambenog pitanja mladih obitelji na području Općine Cerna u 2019. godini (u daljnjem tekstu: Javni poziv) namjerava se pomoći stanovništvu u rješavanju stambene problematike s ciljem naseljavanja mladih obitelji te sprečavanjem raseljavanja istih s područja Općine Cerna. 

II

Podnositelji zahtjeva su mlade obitelji.

Mladom obitelji u smislu ovog Javnog poziva, smatra se podnositelj zahtjeva i njegov bračni drug pod uvjetom da nisu navršili 35 godina života prije raspisivanja javnog poziva, te da svoje stambeno pitanje rješavaju stjecanjem vlasništva nad nekretninom po prvi put.

III
Na javni poziv može se javiti mlada obitelj koja ispunjava sljedeće uvjete:  
 
a) da su bračni drugovi mlađi od 35 godine života do dana raspisivanja javnog poziva, 
b) da svaki od bračnih drugova koji po prvi put rješava stambeno pitanje stjecanjem prava vlasništva, nema u vlasništvu/suvlasništvu: obiteljsku kuću/stan ili kuću/stan za odmor ili da pojedinačno ili zajedno nisu vlasnici/suvlasnici poslovnog prostora na području Republike Hrvatske, 
c) da bar jedan od bračnih drugova ima stalna primanja.


IV
Zahtjev za iskazivanje interesa za rješavanje stambenog pitanja mladih obitelji na području Općine Cerna podnosi se putem Anketnog upitnika koji je dostupan na internetskoj stranici Općine Cerna (www.cerna.hr) ili se može preuzeti osobno u prostorijama Općine Cerna. 

V
Zahtjevi za iskazivanje interesa za rješavanje stambenog pitanja mladih obitelji na području Općine Cerna (anketni upitnik) podnose putem pošte preporučeno ili osobno u Općini Cerna najkasnije do 15.3.2019. godine, na adresu: Općina Cerna, Šetalište dr. F. Tuđmana 2, 32272 Cerna.  

VI
Ovaj Javni poziv će se objaviti na službenoj internetskoj stranici Općine Cerna (www.cerna.hr) i na oglasnoj ploči Općine Cerna. 



Načelnik Općine Cerna
Goran Begović 



image1.wmf

oleObject1.bin

